คำสั่งนายกรัฐมนตรีคำสั่งนายกรัฐมนตรีที่ ๑/๒๕๒๒เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] เนื่องจากขณะนี้กลุ่มประเทศผู้ส่งปิโตรเลียมออกได้ลดปริมาณการผลิตและขึ้นราคาจำหน่ายน้ำมันดิบทั้งยังมีแนวโน้มจะขึ้นราคาอีกเป็นระยะ ๆ ในอนาคตอันใกล้ ภาวะเช่นนี้ทำให้เกิดการขาดแคลนน้ำมันดิบและน้ำมันเชื้อเพลิงประเภทต่าง ๆ ทั่วโลกอันจะมีผลกระทบต่อภาวะน้ำมันในประเทศไทยอย่างหลีกเลี่ยงไม่ได้ ในการนี้รัฐบาลมีความเห็นว่าถ้าประชาชนทุกคนร่วมมือกับรัฐบาลในการประหยัดใช้น้ำมันเชื้อเพลิงโดยใช้เท่าที่จำเป็น ใช้อย่างประหยัด และแบ่งกันใช้ก็จะมีน้ำมันเชื้อเพลิงใช้พอเพียงทั่วหน้ากัน ดังนั้นเพื่อป้องกันการกักตุนน้ำมันเชื้อเพลิงและเพื่อให้น้ำมันเชื้อเพลิงที่มีอยู่ได้ถึงประชาชนผู้มีความจำเป็นต้องใช้โดยทั่วถึงกันอาศัยอำนาจตามความในมาตรา ๓ แห่งพระราชกำหนดแก้ไขและป้องกันภาวการณ์ขาดแคลนน้ำมันเชื้อเพลิงพ.ศ. ๒๕๑๖นายกรัฐมนตรีจึงออกคำสั่งกำหนดมาตรการเพื่อแก้ไขและป้องกันภาวการณ์ขาดแคลนน้ำมันเชื้อเพลิงไว้ดังต่อไปนี้ข้อ๑ ให้ยกเลิก(๑)คำสั่งนายกรัฐมนตรี ที่ สลร. ๔/๒๕๑๗ ลงวันที่ ๑๕ มกราคม ๒๕๑๗(๒)ประกาศคณะกรรมการปฏิบัติการแทนนายกรัฐมนตรีตามพระราชกำหนดแก้ไขและป้องกันภาวการณ์ขาดแคลนน้ำมันเชื้อเพลิงพ.ศ. ๒๕๑๖ ฉบับที่ ๑/๒๕๑๗ ลงวันที่ ๑๗ มกราคม ๒๕๑๗(๓)คำสั่งนายกรัฐมนตรี ที่ สลร. ๘/๒๕๑๗ ลงวันที่ ๒๓ มกราคม ๒๕๑๗(๔)คำสั่งนายกรัฐมนตรี ที่ สลร. ๒๔/๒๕๑๗ ลงวันที่ ๑๒ มีนาคม ๒๕๑๗ข้อ๒คำสั่งนี้ไม่ใช้บังคับแก่ส่วนราชการและรัฐวิสาหกิจยกเว้นการปิโตรเลียมแห่งประเทศไทยและองค์การเชื้อเพลิงข้อ๓ ในคำสั่งนี้น้ำมันเชื้อเพลิง หมายความว่า น้ำมันปิโตรเลียมดิบน้ำมันเบนซิน น้ำมันเชื้อเพลิงสำหรับเครื่องบิน น้ำมันก๊าด น้ำมันดีเซล น้ำมันเตาหรือก๊าซหุงต้มผู้ประกอบอุตสาหกรรมกลั่นน้ำมัน หมายความว่าผู้ทำหรือผลิตน้ำมันเชื้อเพลิงจากน้ำมันปิโตรเลียมดิบหรือจากวัสดุใด ๆจากโรงกลั่นน้ำมันในราชอาณาจักรผู้ค้าน้ำมัน หมายความว่าผู้กระทำการค้าน้ำมันเชื้อเพลิง โดยซื้อ สั่ง หรือนำเข้ามาในราชอาณาจักร หรือได้มาไม่ว่าด้วยประการใดเพื่อจำหน่ายซึ่งมีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่สองหมื่นเมตริกตันขึ้นไปและให้หมายความรวมถึงผู้ประกอบอุตสาหกรรมกลั่นน้ำมัน การปิโตรเลียมแห่งประเทศไทยและองค์การเชื้อเพลิงด้วยผู้จำหน่ายน้ำมัน หมายความว่าสถานีบริการหรือร้านค้าน้ำมันเชื้อเพลิงโดยซื้อหรือได้มาจากผู้ค้าน้ำมันหรือผู้อื่นเพื่อขายใบสั่งจ่ายน้ำมัน หมายความว่าใบรับสินค้าที่ผู้ค้าน้ำมันคนหนึ่งออกให้แก่ผู้ค้าน้ำมันอีกคนหนึ่งหรือผู้จำหน่ายน้ำมัน หรือผู้ซื้อน้ำมัน เพื่อไปรับน้ำมันเชื้อเพลิงที่คลังน้ำมันคณะกรรมการ[๒] หมายความว่า คณะกรรมการแก้ไขและป้องกันภาวะการขาดแคลนน้ำมันส่วนกลางหรือคณะกรรมการแก้ไขและป้องกันภาวการณ์ขาดแคลนน้ำมันส่วนจังหวัด แล้วแต่กรณีพนักงานเจ้าหน้าที่ หมายความว่าพนักงานเจ้าหน้าที่ตามพระราชกำหนดแก้ไขและป้องกันภาวการณ์ขาดแคลนน้ำมันเชื้อเพลิงพ.ศ. ๒๕๑๖ข้อ๔บุคคลใดไม่ว่าจะเป็นผู้ได้รับใบอนุญาตเก็บรักษาน้ำมันเชื้อเพลิงหรือไม่และไม่ว่าจะเป็นเจ้าของน้ำมันเชื้อเพลิงหรือไม่หากมีน้ำมันเชื้อเพลิงไว้ในครอบครองนอกจากที่บรรจุอยู่ในถังน้ำมันเชื้อเพลิงขนาดธรรมดาสำหรับยานพาหนะเกินปริมาณ ๑๐๐ ลิตร สำหรับน้ำมันดีเซลที่ใช้กับเครื่องยนต์หมุนเร็ว หรือ ๒๐๐ ลิตรสำหรับน้ำมันดีเซลที่ใช้กับเครื่องยนต์หมุนช้า ให้แจ้งชนิด ปริมาณและสถานที่เก็บน้ำมันเชื้อเพลิงดังกล่าว พร้อมด้วยเหตุผลของการมีไว้ในครอบครองโดยแจ้งต่อส่วนราชการหรือเจ้าหน้าที่ภายในกำหนดต่อไปนี้(๑)สำหรับกรุงเทพมหานคร ให้แจ้งต่อกองควบคุมการค้า กรมการค้าภายใน กระทรวงพาณิชย์ภายในสามวันนับแต่วันที่มีน้ำมันดีเซลเกินปริมาณ(๒)สำหรับจังหวัดอื่นให้แจ้งต่อนายอำเภอแห่งท้องที่ภายในเจ็ดวันนับแต่วันที่มีน้ำมันดีเซลเกินปริมาณผู้ใดมีน้ำมันดีเซลเกินปริมาณที่กำหนดดังกล่าวอยู่ในวันที่คำสั่งนี้ใช้บังคับให้แจ้งปริมาณน้ำมันที่มีอยู่ในวันที่คำสั่งนี้ใช้บังคับต่อส่วนราชการหรือเจ้าหน้าที่ดังกล่าวข้างต้นภายในสามวันนับแต่วันที่คำสั่งนี้ใช้บังคับเมื่อผู้ใดได้แจ้งปริมาณตามคำสั่งนี้แล้วแม้ภายหลังจะได้น้ำมันดีเซลเพิ่มขึ้นอีกถ้าน้ำมันดีเซลที่เพิ่มขึ้นนั้นเมื่อรวมกับน้ำมันที่คงเหลืออยู่เดิมไม่เกินปริมาณที่ได้แจ้งไว้ครั้งแรกก็ให้ได้รับยกเว้นไม่ต้องแจ้งอีกในกรณีจำเป็นคณะกรรมการหรือผู้ที่คณะกรรมการมอบหมายจะสั่งขยายระยะเวลาตามที่กำหนดไว้ในวรรคหนึ่งและวรรคสองออกไปอีกก็ได้การแจ้งตามข้อนี้ให้ทำเป็นสองชุดตามแบบ ก. ๑ ท้ายคำสั่งนี้โดยจะนำไปยื่นด้วยตนเองหรือส่งทางไปรษณีย์ลงทะเบียนก็ได้ในกรณีที่ส่งทางไปรษณีย์ลงทะเบียนให้ถือว่าได้แจ้งในวันที่ไปรษณีย์รับลงทะเบียนข้อ๕ บุคคลดังต่อไปนี้ให้ได้รับยกเว้นไม่ต้องแจ้งปริมาณน้ำมันตามข้อ ๔(๑)ผู้ค้าน้ำมันเชื้อเพลิง เฉพาะน้ำมันที่ได้แจ้งตามข้อ ๗หรือน้ำมันเชื้อเพลิงที่ได้แจ้งปริมาณและสถานที่เก็บตามกฎหมายว่าด้วยน้ำมันเชื้อเพลิงแล้ว(๒)ผู้จำหน่ายน้ำมัน เฉพาะน้ำมันเชื้อเพลิงที่ได้ปรากฏในบัญชีที่ทำขึ้นตามข้อ ๘ ข้อ๖ในกรณีที่คณะกรรมการหรือพนักงานเจ้าหน้าที่พิจารณาเห็นว่า บุคคลตามข้อ ๔บุคคลใด มีน้ำมันเชื้อเพลิงอยู่ในความครอบครองโดยไม่มีเหตุต้องใช้หรือมีไว้เกินความจำเป็น ให้มีอำนาจสั่งเป็นหนังสือให้บุคคลนั้นจำหน่ายให้แก่บุคคลใดก็ได้ในราคาที่ทางราชการกำหนดในท้องที่นั้นในวันที่มีคำสั่งให้จำหน่ายโดยไม่คำนึงว่าน้ำมันเชื้อเพลิงนั้นจะเป็นของบุคคลนั้นหรือไม่ข้อ๗ให้ผู้ค้าน้ำมันแจ้งชนิดและปริมาณของน้ำมันเชื้อเพลิงที่รับหรือได้มาได้จัดส่งหรือจำหน่าย และคงเหลือเป็นประจำทุกสัปดาห์ ภายในวันพุธของสัปดาห์ถัดไปต่อกรมทะเบียนการค้า กระทรวงพาณิชย์ข้อ๘ให้ผู้จำหน่ายน้ำมันทำบัญชีแสดงชนิดและปริมาณของน้ำมันดีเซลที่รับหรือได้มาและจำหน่ายประจำวันตามแบบ ก. ๒ ท้ายคำสั่งนี้และพร้อมที่จะให้พนักงานเจ้าหน้าที่ตรวจสอบได้ทุกเวลาข้อ๙คณะกรรมการหรือพนักงานเจ้าหน้าที่มีอำนาจสั่งเป็นหนังสือให้ผู้ค้าน้ำมันหรือผู้จำหน่ายน้ำมันจัดส่งหรือจำหน่ายน้ำมันดีเซลให้แก่บุคคลใดโดยจะกำหนดชนิดและปริมาณของน้ำมันดีเซล ระยะเวลา และเงื่อนไขอย่างใดก็ได้ข้อ๑๐คณะกรรมการหรือพนักงานเจ้าหน้าที่มีอำนาจสั่งเป็นหนังสือห้ามมิให้ผู้ค้าน้ำมันหรือผู้จำหน่ายน้ำมันจัดส่งหรือจำหน่ายน้ำมันดีเซลให้แก่บุคคลโด โดยจะกำหนดชนิดและปริมาณของน้ำมันดีเซลระยะเวลา และเงื่อนไขอย่างใดก็ได้ข้อ๑๑ห้ามมิให้ผู้ค้าน้ำมันจำหน่ายน้ำมันดีเซลให้แก่บุคคลใดเว้นแต่บุคคลนั้นเป็นผู้จำหน่ายน้ำมัน ผู้ซื้อน้ำมัน ตามข้อ ๑๙ (๔) หรือ ตัวแทนผู้ค้าน้ำมันตัวแทนผู้ค้าน้ำมันจะต้องได้รับความเห็นชอบจากกรมทะเบียนการค้ากระทรวงพาณิชย์โดยมีรายชื่อและที่อยู่ของผู้ซื้อน้ำมันที่จังหวัดรับรองแสดงเป็นหลักฐานข้อ๑๒ ให้ผู้ค้าน้ำมันส่งแผนการผลิตสั่ง หรือนำเข้า และจำหน่ายน้ำมันเชื้อเพลิงตามหลักเกณฑ์ วิธีการและเงื่อนไขที่กรมทะเบียนการค้า กระทรวงพาณิชย์กำหนดข้อ๑๓ในการจำหน่ายน้ำมันเบนซินและน้ำมันดีเซลผู้ค้าน้ำมันต้องออกใบสั่งจ่ายน้ำมันเบนซินและน้ำมันดีเซลโดยต้องแสดงรายการอย่างน้อย ดังต่อไปนี้(๑)ชื่อและที่อยู่ผู้ค้าน้ำมัน(๒)วันเดือนปีที่ออกใบสั่งจ่ายน้ำมัน(๓)ชื่อและที่อยู่ของผู้ซื้อ(๔)ชนิด ปริมาณ และราคาของน้ำมันเบนซินและน้ำมันดีเซลที่สั่งจ่าย(๕)พาหนะและเส้นทางที่ใช้ในการขนส่งน้ำมันเบนซินและน้ำมันดีเซลและหมายเลขทะเบียนยานพาหนะ (ถ้ามี)(๖)วันและเวลาที่ขนน้ำมันเบนซินและน้ำมันดีเซลออกจากคลังน้ำมันของผู้ค้าน้ำมันผู้ค้าน้ำมันต้องมีสำเนาใบสั่งจ่ายน้ำมันทุกใบเก็บรักษาไว้พร้อมที่จะให้พนักงานเจ้าหน้าที่ตรวจสอบได้ข้อ๑๔ใบสั่งจ่ายน้ำมันให้มีอายุเพียงสองวันนับแต่วันที่ออกแต่ในกรณีที่มีความจำเป็น ผู้ค้าน้ำมันจะออกไปสั่งจ่ายน้ำมันที่มีอายุเกินสองวันแต่ไม่เกินเจ็ดวันก็ได้แต่ต้องได้รับอนุญาตจากพนักงานเจ้าหน้าที่หากผู้ซื้อไม่ไปรับน้ำมันเบนซินและน้ำมันดีเซลภายในกำหนดเวลาดังกล่าวให้ถือว่าใบสั่งจ่ายน้ำมันถูกยกเลิกในการขนส่งน้ำมันให้นำสำเนาใบสั่งจ่ายน้ำมันหรือหลักฐานการจ่ายน้ำมันที่มีรายการตามข้อ ๑๓ ติดไปกับพาหนะที่ใช้ในการขนส่งด้วยข้อ๑๕ห้ามมิให้ผู้ควบคุมยานพาหนะที่ใช้ขนส่งน้ำมันเบนซินหรือน้ำมันดีเซลไปส่งแก่ผู้จำหน่ายน้ำมันหรือผู้ซื้อน้ำมันตามข้อ ๑๙ (๔) กระทำการอย่างใดอย่างหนึ่ง ดังต่อไปนี้(๑)สูบหรือถ่ายน้ำมันเบนซินหรือน้ำมันดีเซลระหว่างทาง เว้นแต่กรณีจำเป็น(๒)สูบหรือถ่ายน้ำมันออกจากสถานที่เก็บน้ำมันของผู้จำหน่ายน้ำมันหรือผู้ซื้อน้ำมันตามข้อ๑๙ (๔)(๓)นำหรือส่งผิดไปจากสถานที่ที่ระบุไว้ในใบสั่งจ่ายน้ำมันข้อ๑๖ในการรับน้ำมันเบนซินหรือน้ำมันดีเซลให้ผู้จำหน่ายน้ำมันตรวจสอบตราหรือเครื่องหมายที่ผู้ค้าน้ำมันผูก ผนึกหรือประทับก่อนรับว่ามีรอยแกะหรือบุบสลายอย่างใดหรือไม่ถ้าปรากฏว่ามีรอยแกะหรือบุบสลายให้สันนิษฐานไว้ก่อนว่าน้ำมันเบนซินหรือน้ำมันดีเซลนั้นมีการปลอมปนและเก็บตัวอย่างไว้ในภาชนะบรรจุผนึกไว้ให้มั่นคงโดยให้ผู้ควบคุมยานพาหนะที่ขนส่งและผู้จำหน่ายน้ำมันลงลายมือชื่อกำกับไว้เป็นหลักฐานเพื่อการตรวจพิสูจน์ต่อไปพร้อมกับรายงานให้หนักงานเจ้าหน้าที่และผู้ค้าน้ำมันทราบโดยเร็วที่สุดให้ผู้จำหน่ายน้ำมันแจ้งชนิดและปริมาณน้ำมันเบนซินหรือน้ำมันดีเซลที่ได้รับตลอดจนพาหนะที่ใช้ในการขนส่ง รวมทั้งหมายเลขทะเบียน (ถ้ามี) และเวลาที่มาถึงต่อกองควบคุมการค้า กรมการค้าภายใน กระทรวงพาณิชย์สำหรับผู้จำหน่ายน้ำมันซึ่งมีสถานีบริการหรือร้านค้าอยู่ในเขต ทั้งนี้ ภายในสี่สิบแปดชั่วโมงนับแต่เวลาที่ได้รับเว้นแต่เมื่อครบกำหนดและเป็นวันหยุดราชการ ให้ส่งภายในวันเปิดทำการข้อ๑๗ห้ามิให้ผู้จำหน่ายน้ำมันกระทำการอย่างใดอย่างหนึ่ง ดังต่อไปนี้(๑)สูบ ถ่าย หรือขนย้ายน้ำมันเบนซินหรือน้ำมันดีเซลไปที่อื่นเว้นแต่เป็นการกระทำในการซื้อขายตามปกติ(๒)ขายน้ำมันเบนซินหรือน้ำมันดีเซลโดยกำหนดให้ผู้ซื้อต้องซื้อสินค้าอื่นด้วย(๓)ขายปลีกน้ำมันเบนซินหรือน้ำมันดีเซลเกินราคาที่ทางราชการกำหนด(๔)ขายน้ำมันเบนซินหรือน้ำมันดีเซลเกินปริมาณหรือโดยไม่ปฏิบัติตามเงื่อนไขที่กำหนดไว้ในข้อ๑๙(๕)ไม่ขายน้ำมันเบนซินหรือน้ำมันดีเซลเมื่อยังมีน้ำมันอยู่ในครอบครองข้อ๑๘ห้ามมิให้บุคคลใดซึ่งไม่มีเหตุต้องใช้น้ำมันเบนซินหรือน้ำมันดีเซลหรือไม่มีใบอนุญาตให้เก็บรักษาน้ำมันซื้อน้ำมัน มีน้ำมันไว้ในครอบครอง หรือรับฝากน้ำมันจากบุคคลอื่นข้อ๑๙ บุคคลซึ่งมีเหตุต้องใช้น้ำมันดีเซลให้ซื้อน้ำมันดีเซลได้ไม่เกินปริมาณดังต่อไปนี้(๑)ในกรณีที่เป็นเกษตรกร ให้ซื้อได้ตามปกติแต่ไม่เกินครั้งละ ๑๐๐ ลิตร(๒)ในกรณีที่เป็นเกษตรกรทำประมงให้ซื้อได้ครั้งละไม่เกินปริมาณสำหรับถังบรรจุน้ำมันเชื้อเพลิงประจำเรือประมง(๓)ในกรณีที่เป็นผู้ควบคุมยานพาหนะให้ซื้อได้ครั้งละไม่เกินปริมาณสำหรับถังบรรจุน้ำมันขนาดธรรมดาสำหรับยานพาหนะนั้น(๔)ผู้ประกอบธุรกิจหรืออุตสาหกรรมหรือกิจการอื่นที่คณะกรรมการกำหนดให้ซื้อได้ไม่เกินปริมาณที่เคยซื้อตามปกติโดยแสดงหลักฐานต่อผู้ค้าน้ำมัน หรือผู้จำหน่ายน้ำมัน แล้วแต่กรณี(๕)บุคคลอื่นนอกจากที่กล่าวไว้ใน (๑) (๒) หรือ (๔) ให้ซื้อได้ไม่เกินครั้งละ ๒๐ ลิตรในกรณีที่บุคคลดังกล่าวใน(๑) (๒) (๓) หรือ (๔)มีความจำเป็นต้องใช้น้ำมันดีเซลเกินปริมาณที่จะซื้อได้ตามวรรคหนึ่งให้ขออนุญาตต่อกองควบคุมการค้า กรมการค้าภายใน กระทรวงพาณิชย์ สำหรับผู้ซึ่งอยู่ในกรุงเทพมหานครหรือนายอำเภอแห่งท้องที่ที่ผู้นั้นมีภูมิลำเนาหรือสถานที่ประกอบกิจการเมื่อผู้จำหน่ายได้ขายน้ำมันดีเซลให้แก่ผู้ซื้อรายใดแล้วให้จดชื่อตัวและชื่อสกุลพร้อมด้วยที่อยู่และเลขบัตรประจำตัวเป็นหลักฐานก่อนขายและถ้าเป็นกรณีซื้อเพื่อใช้กับยานพาหนะ ให้จดหมายเลขทะเบียนพาหนะ (ถ้ามี) ด้วยข้อ๒๐ห้ามมิให้บุคคลซึ่งซื้อน้ำมันเชื้อเพลิงตามข้อ ๑๙ นำน้ำมันไปเก็บกักตุนข้อ๒๑ห้ามมิให้ผู้ใดส่งหรือนำน้ำมันเชื้อเพลิงไม่ว่าจะเป็นชนิดใดหรือปริมาณเท่าใดออกนอกราชอาณาจักร เว้นแต่จะได้รับอนุญาตจากกระทรวงพาณิชย์ความในวรรคหนึ่งมิให้ใช้บังคับแก่ผู้ควบคุมยานพาหนะซึ่งนำน้ำมันเชื้อเพลิงติดไปกับยานพาหนะนั้นตามชนิดและปริมาณที่เหมาะสมและเพียงพอแก่การเดินทางและตามที่ผู้ประกอบอุตสาหกรรมน้ำมันหรือผู้ค้าน้ำมันเชื้อเพลิงส่งบรรจุไว้ ณสถานที่เก็บรักษาน้ำมันเชื้อเพลิงสำหรับใช้กับเครื่องบินหรือเรือที่บรรทุกสินค้าไปต่างประเทศข้อ๒๒ผู้ใดสั่งหรือนำเข้ามาในราชอาณาจักรซึ่งน้ำมันเชื้อเพลิงให้แจ้งชนิด ปริมาณและราคา และสถานที่เก็บรักษาน้ำมันเชื้อเพลิงต่อกรมทะเบียนการค้า กระทรวงพาณิชย์ภายในสามวันนับแต่วันที่นำน้ำมันเชื้อเพลิงเข้ามาในราชอาณาจักรความในวรรคหนึ่งมิให้ใช้บังคับแก่ผู้ควบคุมยานพาหนะซึ่งนำน้ำมันเชื้อเพลิงติดมากับยานพาหนะนั้นตามชนิดและปริมาณที่เหมาะสมและเพียงพอสำหรับการเดินทางทั้งนี้ตั้งแต่วันที่ ๑ เมษายน ๒๕๒๒ เป็นต้นไป เว้นแต่ในส่วนที่เกี่ยวกับใบสั่งจ่ายน้ำมันให้ใช้บังคับตั้งแต่วันที่ ๓ เมษายน ๒๕๒๒ เป็นต้นไปสั่งณ วันที่ ๓๐ มีนาคม พ.ศ. ๒๕๒๒พลเอกเกรียงศักดิ์ ชมะนันทน์นายกรัฐมนตรี[เอกสารแนบท้าย]๑ใบแจ้งการมีปริมาณน้ำมันเชื้อเพลิงไว้ในครอบครอง (แบบ ก. ๑)๒แบบบัญชีของผู้จำหน่ายน้ำมันประจำวัน (แบบ ก. ๒)๓.ใบแนบ แบบ ก.๒(ดูข้อมูลจากภาพกฎหมาย)คำสั่งนายกรัฐมนตรีที่ ๕/๒๕๒๒ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๓]อภิญญา/ปรับปรุง๙ กันยายน ๒๕๕๗[๑] ราชกิจจานุเบกษาเล่ม ๙๖/ตอน ๔๘/ฉบับพิเศษ หน้า ๑/๒ เมษายน ๒๕๒๒[๒] ข้อ ๓นิยามคำว่า คณะกรรมการแก้ไขเพิ่มเติมโดยคำสั่งนายกรัฐมนตรี ที่ ๕/๒๕๒๒ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๓] ราชกิจจานุเบกษาเล่ม ๙๖/ตอน ๑๓๙/หน้า ๒๓๗/๑๔ สิงหาคม ๒๕๒๒